Firgasas

Firgasas () – miestelis ir savivaldybė Ispanijoje, Kanaruose, Gran Kanarijos salos šiaurinėje dalyje, 13 km į vakarus nuo Las Palmaso. Keliai į Arukasą, Valjeseką. Miestelis įsikūręs kalnų šlaite, 500 m aukštyje. Verčiamasi turizmu, žemės ūkiu (daržovės, vaisiai), gyvulininkyste, mineralinio vandens pilstymu.

Yra Šv. Roko bažnyčia, tradicinės architektūros pastatai, Kanarų bulvaras, malūnas, kultūros namai. Į pietvakarius nuo Firgaso prasideda Asuachės draustinis su vaizdingomis raguvomis ir kriokliais Asuachės upelio tarpeklyje.

 Istorija 
1613 m. Firgase įkurtas dominikonų vienuolynas. Suklestėjo cukranendrių auginimas. 1835 m. Firgasas tapo savivaldybės centru.

 Savivaldybė 
Firgaso savivaldybė užima 16,0 km² plotą, 2023 m. gyveno 7701 gyventojas.FIRGAS: in Las Palmas (Canarias), citypopulation.de

Be Firgaso miestelio į savivaldybę patenka šios didesnės gyvenvietės (gyventojų skaičius 2023 m.):INE

 Los Rosalesas (1132)
 Kasablanka (775)
 Buenlugaras (730)
 La Krusas (663)
 El Riskas (646)
 Kambaludas (480)
 La Kaldera (324)


 Galerija 

 Šaltiniai 

Kategorija:Kanarų miestai